Jınayat huqıqı, procesi hám kriminalistika kafedrası (QMU)

**Jınayat huqıqı, procesi hám kriminalistika kafedrası** — Berdaq atındaǵı Qaraqalpaq mámleketlik universitetiniń Yuridika fakulteti quramındaǵı kafedra.

## Kafedra tariyxı
Qaraqalpaq mámleketlik universitetiniń ashılıwı menen 1977-jılı Tariyx-geografiya fakulteti quramında Huqıqtanıw kafedrası ashıldı. Jańadan ashılǵan bul qánigelikte A.J.Dáwletov, N.A.Abdullaev, U.Nurmashev, A.Xalikov, M.Hákimov, I.Nuratdinov, T.Qoblanov, S.Nietullaev, Q.Umarova, E.Qutıbaeva, X.Xalimov, S.Mádreymova, R.Aytmuratova, J.Niyazova, B.Matmuratov, G.Yuldashevalar ustazlıq etti. Sonıń menen birge kafedrada docent T.Qallibekov, docent G.Erniyazova, docent B.Nogaev, yuridika ilimleriniń doktorı, professor R.Matqurbanov, docent X.Paluaniyazov, yu.i.k. M.Utepbergenovlar jumıs isledi.

1993-jılı Yuridika fakulteti shólkemlestirildi hám 1 kafedra jumıs alıp bardı. 2000-jıldan baslap Huqıqtanıw kafedrasınan 3 kafedra Mámleketlik huqıq hám basqarıw, Puqaralıq hám xojalıq huqıqı, Jınayat huqıqı procesi hám kriminalistika kafedraları bólinip shıǵıp jumıs alıp bardı. 2014-jılı bul kafedralar qaytadan qosılıp Huqıqtanıw kafedrası bolıp qayta dúzildi. Huqıqtanıw kafedrası 2020-jılı oktyabr ayınan baslap kafedra «Jınayıy-huqıqıy hám puqaralıq-huqıqıy pánler» kafedrası hámde «Insan huqıqları hám mámleketlik huqıq hám basqarıw» kafedrası bolıp eki kafedraǵa bólindi. 2023-jıl noyabr ayınan baslap «Jınayıy-huqıqıy hám puqaralıq-huqıqıy pánler» kafedrası 2 kafedra Jinayat huqıqı, procesi hám kriminalistika, Puqaralıq hám biznes huqıqı kafedraları bolıp bólinip jumıs alıp barmaqta.

2014-2015-jıllarda Huqıqtanıw kafedrasına yuridika ilimleriniń kandidatı, docent O.D.Utegenov, 2015-2016 jıllarda yuridika ilimleriniń kandidatı I.A.Matjanov, 2016-2017-jıllarda yuridika ilimleriniń kandidatı, docent F.Q.Qutlımuratov basshılıq etti. 2017-2020-jıllar aralıǵında Huqıqtanıw kafedrasın, 2020-2023 noyabr  ayına shekem «Jınayıy-huqıqıy hám puqaralıq-huqıqıy pánler» kafedrasın, 2023-jıl noyabr  ayınan baslap Jinayat huqıqı, procesi hám kriminalistika kafedrasın yuridika ilimleriniń doktorı (Ds), docent M.Sh.Najimov basqarıp kelmekte.

## Bilimlendiriw baǵdarları
Kafedrada yurisprudenciya bilimlendiriw baǵdarı boyınsha bakalavrlar, «Jınayat nızamshılıǵın qollaw teoriyası hám ámeliyatı», «Huqıq hám biznes», «Advokatlıq iskerligi» qánigelikleri boyınsha magistrlar tayarlanbaqta. Pitkeriwshi qánigeler Ózbekstan Respublikasınıń barlıq huqıq qorǵaw uyımlarında jumıs alıp barıp atır.

## Jetiskenlikler
Ótken dáwir ishinde kafedradan 4 student Ózbekstan Respublikası Prezidenti atındaǵı mámleketlik stipendiyası, 17 student Nawayı atındaǵı mámleketlik stipendiyası, 19 student Berdaq atındaǵı mámleketlik stipendiyası, bir neshe studentler Kamolot stipendiyası jeńimpazları boldı. 2016-2017 oqıw jılında yurisprudenciya bakalavr baǵdarınıń 2 studenti Nawayı atındaǵı, 1 student Berdaq atındaǵı mámleketlik stipendiya jeńimpazı boldı.

## Professor oqıtıwshılar
Kafedra professor-oqıtıwshıları menen bakalavr baǵdarı studentleri Qaraqalpaqstan Respublikası Kásiplik Awqamlar shólkemleri birlespesi menen birlikte xalıqqa biypul huqıqıy járdem kórsetiwshi «Yuridikalıq klinika» shólkemlestirilip xızmet alıp barmaqta.

Kafedrada assistent-oqıtıwshılar A.Q.Adembaev, Sh.Babanov, B.Ermekbaev, A.Reymbaev, úlken ilimiy xızmetkerler T.Aliev, B.Allekov, A.Sarsenbaev, S.Utebaev,lar ilimiy-pedagogikalıq xızmet kórsetpekte.

## Derekler